Foto: RIA Novosti 2012 yilgi Olimpiya o‘yinlarining badminton bo‘yicha musobaqalari juftlik bahslarida bronza medali sovrindori Chon Chje Son 35 yoshida hayotdan ko‘z yumdi. Bu haqda TASS xabar qilmoqda. Sonning jasadi 9 mart kuni o‘z uyida badmintonchi rafiqasi tomonidan topilgan. Ayni damda janubiy koreyalik sportchining o‘limiga nima sabab bo‘lgani borasida rasmiy xabar berilganicha yo‘q, biroq OAV atletning o‘limiga yurak bilan bog‘liq muammolar sabab bo‘lganini bildirmoqda.